Camila Bordonaba

Camila Bordonaba Roldán (El Palomar, Buenos Aires, 1984ko irailaren 4a) zinemako eta telebistako aktore eta abeslari argentinarra da.

Chiquititas telesailean Camila Bustillo eta Rebelde Way-en Marizza Pía Spirito izateagatik da ezaguna. Azken telesail honetan oinarrituriko Erreway musika taldeko kidea izan zen.

Biografia 
Hiru urte baino ez zituela Canta Niño musika programan agertu zen Melina ahizparekin batera.

Arrakasta 
12 urte zituela Chiquititas telesailean hasi zuen aktore ibilbidea, eta 1996 eta 2001 artean telesailaren antzerkirako bertsioan aritu zen. 2002-2003 denboraldian Rebelde Way telesaileko protagonista izan zen Benjamín Rojas, Luisana Lopilato eta Felipe Colomborekin batera. Marizza Pia Spiritoren papera egin zuen, institutuko gazte errebelde bat hain zuzen ere. Nerabeentzako egindako telesaila izan zen eta arrakasta itzela lortu zuten Argentinan eta ondoren atzerrian ere bai. Rebelde Wayko laukoteak Erreway pop musika taldea osatu zuen. Erreway hiru diska atera zituen eta filmea ere egin zen, Erreway: 4 caminos izenekoa.

2008an Atracción x4 en Dream Beach telesailean hartu zuen parte eta Luisana Lopilatorekin berriz egin zuen lan.

Bestelako proiektuak 
2009an arrakasta eta fama alde batetara uztea erabaki zuen eta bestelako proiektuei ekin zien. Buenos Airesko San Telmo auzoan "Arcoyrá" kultur zentroa ireki zuen, baina Buenos Aires bizitzerik ez zuela nahi eta lagunen kargu utzi zuen proiektua. "Teodoro" karabanarekin Argentinako luze zabalak ezagutzea erabaki zuen, zelaietan lo egin eta kanpingasean kozinatuz. Beranduago Bahía Blanca hirian "El Peladero" espazioa ireki zuen, arte independenteari dedikaturikoa, eta bertan bizi zen.

Filmografia

Filmeak

Telebista

Antzerkia

Erreferentziak

Kanpo estekak 
 Aktorearen IMDBko fitxa irakurgai 

Argentinako emakume aktoreak
Buenosairestarrak